
Pátkai flotálás kiértékelésének néhány szegmense

A fluorit szerepel azon kritikus nyersanyagok listáján, amelyek beszerzése az Európai
Unió számára a jövőben kockázatot jelenthet. Ebből kifolyólag nélkülözhetetlen az olyan
technológiák kifejlesztése, amelyek segítségével minél nagyobb mértékben lehetségessé
válik a kritikus elemek kinyerése másodnyersanyagokból. Ezeknek a nyersanyagoknak a
vizsgálatára összpontosít a Miskolci Egyetem Műszaki Földtudományi Kar CriticEl –
TÁMOP-4.2.2.A-11/1/KONV-2012-0005 kutatási projektje. A fluorit kinyerésére irányuló, a
Miskolci Egyetem Nyersanyagelőkészítési és Környezeti Eljárástechnikai Intézetében
folyó, a Reakciótechnika J kutatási modul munkájába kapcsolódtam be. A kutatásom
eredményeit a jelen diploma-dolgozatomban mutatom be.
Egyrészt megvizsgáltam a magasabb fluorit-kihozatal elérése érdekében tisztító flotálás
körülményeit. Ezen kísérletek során a tisztító flotálás optimális paramétereinek
meghatározását tűztem ki célul. Zeta-potenciál mérési eredmények alapján kiválasztottuk
a megfelelő nyomóreagenst – a vízüveget – majd a kísérleteket a vízüveg különböző
fajlagos adagolása mellett végzem el. Ez alapján meghatároztam a nyomóreagens
optimális fajlagos adagolását
Másrészt, foglalkozok a fluorit-tartalom gyors meghatározására alkalmas optikai, UVfényben
történő mikroszkópos módszer továbbfejlesztésével. Célom volt a képelemzés
pontosságának növelése az optimális beállítások meghatározásával a termékek fluorit
tartalmának pontosabb meghatározása érdekében.



